বসিরহাট যাওয়ার পথে এবার বিজেপির কেন্দ্রীয় নেতাদের আটকে দিল প্রশাসন। কলকাতাতেও আটকে দেওয়া হল দিলীপ ঘোষদের মিছিল। পরে রাজ্যপালের কাছে গিযে রাষ্ট্রপতি শাসনের দাবি জানিয়ে এলেন রাজ্য বিজেপির নেতারা।
 ওয়েব ডেস্ক: বসিরহাট যাওয়ার পথে এবার বিজেপির কেন্দ্রীয় নেতাদের আটকে দিল প্রশাসন। কলকাতাতেও আটকে দেওয়া হল দিলীপ ঘোষদের মিছিল। পরে রাজ্যপালের কাছে গিযে রাষ্ট্রপতি শাসনের দাবি জানিয়ে এলেন রাজ্য বিজেপির নেতারা। পুলিসের বাধায় ভেস্তে গেল BJP-র কেন্দ্রীয় প্রতিনিধিদের বসিরহাট যাত্রা। সকালেই দমদমে পৌছন বিজেপির ৩ সাংসদ মীনাক্ষী লেখি, সত্যপাল সিং এবং ওমপ্রকাশ মাথুর। বসিরহাট তো দূরের কথা, এয়ারপোর্টের কয়েক পা দূরে মাইকেলনগরেই BJP সাংসদদের আটকে দেয় পুলিস। আটকে গেল BJP প্রতিনিধিদল । শেষ পর্যন্ত তাদের গ্রেফতার করে পুলিস। কলকাতাতে অবশ্য পুলিসের নিষেধাজ্ঞা উড়িয়ে দিয়েই মিছিল করে বিজেপি। রাজ্যে রাষ্ট্রপতি শাসনের দাবি জানিয়ে আগেই থেকেই মহামিছিলের ঘোষণা করেছিল তাঁরা । ধর্মতলায় পুলিস মিছিল আটকালে পথ অবরোধ করেন বিজেপি নেতা কর্মীরা। রাজ্যপালের কাছে স্মারকলিপিও দেন তাঁরা।